श्वसन क्रिया में जन्तु अपने किसी विशेष अंग की सहायता से वायुमण्डल की आक्सीजन(O2) को अन्दर लेता है और बदले में उतनी ही कार्बन डाई आक्साइड (CO2) शरीर से बाहर निकालता है। यह क्रिया लगातार होती रहती है। वास्तव में श्वसन एक जटिल क्रिया है। इसके अन्दर ली गई आक्सीजन (O2) शरीर के विभिन्न ऊतक कोशिकाओं में पहुँचती रहती है और उनमें संचित भोज्य पदार्थों (जैसे ग्लूकोज) का आक्सीकरण करती है, जिससे भोज्य पदार्थों में संचित ऊर्जा मुक्त होती है। इस क्रिया में कार्बन डाई आक्साइड (CO2), यूरिया (NH3), जल वाष्प (H2O), आदि पदार्थ बनकर बाहर निकलते हैं।